**حامد کرزئی** (پشتو/دری: حامد کرزئی‎; /ˈhæmɪd ˈkɑːrzaɪ/; ولادت: 24 دسمبر 1957ء) ایک افغان سیاست دان ہیں جو 22 دسمبر 2001ء سے 29 ستمبر 2014ء تک افغانستان کے صدر رہے۔ وہ قندھار کے پوپلزئی درانی قبیلے کے رہنما بھی ہیں۔

ان کا تعلق پشتون قبیلے پوپلزئی سے ہے۔ ان کے والد عبد الاحد کرزئی ظاہرشاہ کے عہد میں ایک اہم سیاسی شخصیت رہ چکے ہیں۔ وہ دو مرتبہ پارلیمنٹ کے رکن اور ایک مرتبہ اسپیکر بھی چنے گئے۔ ان کا خاندان 1982ء میں افغانستان میں حالات کی خرابی کے باعث کوئٹہ منتقل ہو گیا۔ حامد کے والد کو دو سال پہلے نامعلوم مسلح افراد نے اس وقت قتل کر دیا جب وہ قریبی مسجد سے نماز پڑھ کر گھر واپس آ رہے تھے۔ ان کا قتل بھی افغانستان کے اعتدال پسند سابق سیاست دانوں کی پاکستان میں ہلاکتوں کے سلسلے کی ایک کڑی سمجھا جاتا ہے۔

تحصیل علم
---------

حامد کرزئی نے ابتدائی تعلیم کابل کے ایک اسکول میں مکمل کی اور اس کے بعد اعلیٰ تعلیم کے لیے بھارت چلے گئے۔ ہیں۔ ان کی تعلیم ہندوستان کی شمالی ریاست ہماچل پردیش میں اور اس کے بعد امریکا میں ہوئی۔ انھیں اپنی مادری زبان پشتو کے علاوہ انگریزی اور دری زبانوں پر بھی عبور حاصل ہے۔

سیاسی زندگی
-----------

حامد کرزئی نے 1982ء میں افغانستان لبریشن فرنٹ کے ڈائریکٹر آپریشنز کی حیثیت سے افغان جہاد میں حصہ لیا۔ انھیں پہلا سرکاری عہدہ پروفیسر صبغت اللہ مجددی کی سربراہی میں بننے والی عبوری حکومت میں بطور ڈائریکٹر جنرل تعلقات خارجہ ملا۔ مجاہدین دور حکومت میں وہ 1992ء سے 1994ء تک افغانستان کے نائب وزیر خارجہ رہے۔ انھوں نے طالبان اسلامی تحریک کی ابتدا میں امن کی بحالی اور افراتفری کے خاتمے کی وجہ سے حمایت کی لیکن بعد میں اس کے سخت گیر موقف کی وجہ سے اس سے الگ ہو گئے۔ بعد انھوں نے ڈٹ کر طالبان کی مخالفت کی اور کہا کہ وہ لوگ افغان مرد اور عورتوں کو اپنی گولیاں کا نشانہ بناکر نشانہ بازی کی مشق کرتے ہیں۔ دو برس پہلے جب ان کے والد کو قتل کر دیا گیا تو شک کی انگلی طالبان کی جانب اٹھائی گئی۔

امریکا کا حملہ
--------------

امریکا نے جب افغانستان میں فوجی کارروائی شرورع کی، اس وقت وہ پاکستان میں جلا وطنی کی زندگی گزار رہے تھے۔ انھوں نے طالبان کے خلاف مختلف دھڑوں کو متحد کرنے میں اہم کردار ادا کیا۔ اور انہی خدمات کے صلے میں حامد کرزئی کو کابل پر امریکی قبضے کے بعد انھیں امریکی پٹھو حکومت کا سربراہ مقرر کیا گیا۔ کئی سال تک وہ یہ خدمات سر انجام دیتے رہا۔

2004ء کے انتخابات
-----------------

اکتوبر سنہ 2004ء میں ہونے والے انتخابات میں اپنے حریف یونس قانونی کے مقابلے میں کامیابی حاصل کی اور افغانستان کے پہلے باقاعدہ منتخب صدر کی حیثیت سے حلف اٹھایا۔ حامد کرزئی کاشمار دنیا کے کمزور ترین سربراہ مملکت میں ہوتا ہے ان کی گورنمنٹ کی رٹ صرف دار الحکومت تک محدود تھی۔

پاکستان سے تعلقات
-----------------

حامد کرزئی کی حکومت کے تعلقات پاکستان کے ساتھ ہمیشہ سے کشیدہ رہے۔ وہ پاکستان کو افغانستان کی خراب صورت حال کا ذمہ دار سمجھتے ہیں۔ ان کے خیال میں پاکستان ہی طالبان کی پشت پنائی کر رہا ہے۔ لیکن پاکستان اس بات کی ہمیشہ سے تردید کرتا چلا آیا ہے۔ ان غلط فہمیوں کو دور کرنے کے لیے کئی دفعہ اعلیٰ سطح کی ملاقاتیں بھی ہوئیں لیکن اس کا کوئی نتیجہ نہیں نکلا۔ پاکستانی حکومت کا الزام ہے کہ جو شخص صرف دار الحکومت کو کنٹرول کر سکتا ہو اور ایک کٹھ پتلی صدر ہو وہ اپنی کمزریاں چھپانے کے لیے پاکستان پر الزام نہیں لگائے گا تو اور کس پر لگائے گا۔

حوالہ جات
---------

1. ↑  Brockhaus Enzyklopädie online ID:  — بنام: Hamid Karsai
2. ↑  Proleksis enciklopedija ID:  — بنام: Hamid Karzai — عنوان : Proleksis enciklopedija
3. ↑  Munzinger person ID:  — بنام: Hamid Karsai — اخذ شدہ بتاریخ: 9 اکتوبر 2017
4. ↑  Identifiants et Référentiels — اخذ شدہ بتاریخ: 10 مئی 2020

| * د
* ب
* ت
پشتون متعلقہ موضوعات |
| --- |
| سلطنتیں | 
* لودھی سلطنت
* سلطنت سور
* ہوتکی سلطنت
* ابدالی (درانی) قبیلہ
* بارکزئی خاندان
* *پشتون حکومتیں*

 |
| کلیدی شخصیات | 
* بہلول لودھی
* شیر شاہ سوری
* میر وایس ہوتک
* احمد شاہ خان
* احمد شاہ ابدالی
* امیر دوست محمد خان
* ملالہ میوند
* امیر عبدالرحمن خان
* محمود طرزئی
* ثریا طرزی
* امان اللہ خان
* ملالہ یوسفزئی
* محمد نادر شاہ
* امین الحسنات پیر آف مانکی
* خان عبدالغفار خان
* خان عبد الولی خان
* محمد ظاہر شاہ
* سردار داؤد خان
* عبد الاحد مہمند
* عبدالصمد خان اچکزئی
* محمد نجیب اللہ
* غلام اسحاق خان
* ملا عمر
* حامد کرزئی
* اسفند یار ولی خان
* زلمے خلیل زاد
* اشرف غنی احمدزئی
* سردار عبدالرب نشتر
* عبدالوحید کاکڑ
* ایوب خان
* کرنل شیر خان
* فقیر ایپی

 |
| پشتون ثقافت | 
* پشتون ثقافت
* پشتونوالی
* پشتو زبان
* پشتون ملبوسات
* پشتو ذرائع ابلاغ
* پشتو گلوکار
* پشتون قبائل
* لویہ جرگہ
* آدم خان اور درخانئی
* یوسف خان اور شیر بانو
* جرگہ

 |
| شعرا | 
* امیر کرور خسرو
* پیر روشان
* رحمان بابا
* خوشحال خان خٹک
* نازو توخی
* عبد الحامد بابا
* حسین ہوتک
* احمد شاہ ابدالی
* امیر حمزہ خان شنواری
* اجمل خٹک
* کبیر ستوری
* خان عبدالغنی خان

 |
| موضوعات اورنزاعات | 
* افغان
* پشتونستان
* ڈیورنڈ لائن
* خدائی خدمتگار
* کالاباغ بند
* تحریک اسلامی طالبان
* خیبر پختونخوا کے نام
* پشتون مخاف جذبات

 |
| لڑائیاں اورتنازعات | 
* پہلی جنگ پانی پت
* گلناباد کی لڑائی
* تیسری جنگ پانی پت
* اٹک کی لڑائی
* ملتان کی لڑائی
* شوپیاں کی لڑائی
* نوشہرہ کی لڑائی
* جمرود کی لڑائی
* محاصرہ مالاکنڈ
* افغان انگریز جنگ
* جنگ میوند
* تیراہ کی مہم
* سرگڑھی کی لڑائی
* افغانستان میں سوویت جنگ
* امریکا افغان جنگ (2001ء – تاحال)
* شمال مغرب پاکستان میں جنگ

 |

|  |  |
| --- | --- |
|  | ویکی ذخائر پر **حامد کرزئی** سے متعلق سمعی و بصری مواد ملاحظہ کریں۔ |